De Melocactis generatim. Florescentia et maturatio. 
111 
tur, quodammodo reflectuntur, adeo ut flos nunc perfecte explicatus 
dici mereatur, praesertim si stigmatis radii, primo in cylindri formam 
conniventes, nunc etiam radiatim expansi in tubi corollini apertura 
con spiciantur. 
Per unum tantummodo diem flos florere videtur, in qua re au- 
tem vix propriis observationibus fidem habeo, cum nullas de ea obser- 
vationes apud auctores relatas invenerim, quare fortasse crediderunt, 
eandem rem esse ac in Mammillariis. In his autem plerumque per 
plures dies flores perstant, vesperi clausi, et meridiana luce iterum 
aperti, et in hoc aliquorum dierum spatio adhuc increscentes. Si au- 
tem haec ita essent, differentia inter utrumque genus adhuc accura- 
tius esset definita. 
Flores vix certo tempore aperire videntur; in aliis speciebus 
matutino, in aliis meridiano, in aliis iterum vespertino tempore flo- 
rentes sese expandentes observavi, imo in eadem specie tunc meridia- 
na, tunc iterum vespertina hora floris expansionem vidi. Facile au- 
tem intelligitur, in plantis cultis facillimas esse et fere necessarias 
aberrationes. Intra horae unius spatium florem totum sese expan- 
dentem observavi. 
Florescentia peracta, perianthium cito corrugatur et contorque- 
tur et mox totum in cephalio iterum absconditur, imprimis in iis spe- 
ciebus, ubi cephalii lana longior est; qua in re variae sunt pro di- 
versis speciebus differentiae. In cephaliis iunioribus plerumque diu- 
tius exsiccatum perianthium visendum manet. 
Perianthium exsiccatum baccam deinceps coronat, et cum bacca 
excrescente, post aliquot hebdomades iterum extra cephalium eleva- 
tur. Baccae satis cito increscunt, et eo iam tempore, quo e cephalio 
emergunt, rubro colore tinctae sunt. In universum, si ad summam 
evolutionem pervenerunt, una tertia pars e cephalio emergit. Sed et 
in hac re differunt variae species. Perianthium baccam coronans (et ra- 
